**Všeobecne záväzné nariadenie obce**

**Rudnianska Lehota**

**č. 4/2016, zo dňa 13.12.2016**

**o miestnych daniach a miestnom poplatku za komunálne odpady**

**a drobné stavebné odpady**

**na kalendárny rok 2017.**

Obec Rudnianska Lehota v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a ustanoveniami § 29, § 36, § 83 ods. 2 a § 103 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v  y d á v  a všeobecne záväzné nariadenie obce o miestnych daniach a miestnom poplatku za komunálne odpady a drobné stavebné odpady č. 03 /2016 .

**Prvá časť**

**Úvodné ustanovenie**

**§ 1**

Obecné zastupiteľstvo v Rudnianskej Lehote podľa § 11 ods.4 písm. d/ zákona číslo 369/1990 Zb. o obecnom zriadení v znení neskorších predpisov r o z h o d l o, že v náväznosti na § 98 zákona č.582/2004 Z.z. o miestnych daniach a miestnom poplatku za komunálne odpady a drobné stavebné odpady v platnom znení / ďalej len zákon /

**z a v á d z a**

**s účinnosťou od 1. januára 2017**

* **daň za psa**
* **daň za predajné automaty**
* **daň za nevýherné hracie prístroje**
* **daň za užívanie verejného priestranstva**
* **daň za ubytovanie**
* **miestny poplatok za komunálne odpady a drobné stavebné odpady**

**Druhá časť**

**Daň za psa**

**§ 2**

Základ dane

1./ Základom dane je počet psov

**§ 3**

Sadzba dane

1./ Ročná sadzba dane za psa je **5 €** za jedného psa

**§ 4**

Vznik a zánik daňovej povinnosti

1./ Daňová povinnosť vzniká prvým dňom kalendárneho mesiaca nasledujúceho po mesiaci, v ktorom

sa pes stal predmetom dane podľa § 22 ods. 1, a zaniká posledným dňom mesiaca, v ktorom pes

prestal byť predmetom dane./

**Tretia časť**

**Daň za predajné automaty**

**§ 5**

Predmet dane

1./ Predmetom dane za predajné automaty sú prístroje a automaty, ktoré vydávajú tovar za odplatu

(ďalej len "predajné automaty") a sú umiestnené v priestoroch prístupných verejnosti. Predmetom

dane za predajné automaty nie sú automaty, ktoré vydávajú cestovné lístky verejnej dopravy.

**§ 6**

Daňovník

1./ Daňovníkom je fyzická osoba alebo právnická osoba, ktorá predajné automaty

prevádzkuje.

**§ 7**

Základ dane

1./ Základom dane je počet predajných  automatov.

**§ 8**

Sadzba dane

1./ Ročná sadzba dane je **35,00 €** na jeden predajný automat a kalendárny rok.

**§ 9**

Vznik a zánik daňovej povinnosti

1./ Daňová povinnosť vzniká prvým dňom kalendárneho mesiaca nasledujúceho po mesiaci, v ktorom

sa predajný automat začal prevádzkovať, a zaniká posledným dňom mesiaca, v ktorom sa ukončilo

jeho prevádzkovanie.

**Štvrtá časť**

**Daň za nevýherné hracie prístroje**

**§ 10**

**Predmet dane**

1./ Predmetom dane sú nevýherné hracie prístroje, ktoré sa spúšťajú alebo prevádzkujú za

odplatu, pričom tieto hracie prístroje nevydávajú peňažnú výhru a  sú prevádzkované

v priestoroch prístupných verejnosti.

**§ 11**

Daňovník

1./ Daňovníkom je fyzická osoba alebo právnická osoba, ktorá prevádzkuje nevýherné hracie

prístroje.

**§ 12**

Základ dane

1./ Základom dane je počet nevýherných hracích prístrojov.

**§ 13**

Sadzba dane

1./ Sadzba dane sa určuje na jeden nevýherný hrací prístroj a rok nasledovne:

a) elektronické prístroje na počítačové hry – **35,00 €**

b) mechanické prístroje, elektronické prístroje, automaty a iné zariadenia na zábavné hry –

**35,00 €**

**§ 14**

Vznik a zánik daňovej povinnosti

1./ Daňová povinnosť vzniká prvým dňom kalendárneho mesiaca nasledujúceho po mesiaci, v

ktorom sa nevýherný hrací prístroj začal prevádzkovať, a zaniká posledným dňom mesiaca, v ktorom sa ukončilo jeho prevádzkovanie..

**§ 15**

**Spoločné ustanovenia k dani k dani za psa, k dani za predajné automaty a k dani za nevýherné hracie prístroje**

1./ Priznanie k dani za psa, k dani za predajné automaty a k dani za nevýherné hracie prístroje je

daňovník povinný podať do 31.januára zdaňovacieho obdobia, v ktorom mu vznikla daňová

povinnosť k týmto daniam alebo niektorej z nich podľa stavu k 1.januáru zdaňovacieho

obdobia.

2./ Ak vznikne daňová povinnosť k dani za psa, k dani za predajné automaty a k dani za nevýherné

hracie prístroje v priebehu zdaňovacieho obdobia, daňovník je povinný podať priznanie k dani, ku

ktorej vznikla povinnosť, najneskôr do 30 dní odo dňa vzniku tejto daňovej povinnosti.

3./ Ak daňovník podal priznanie k dani za psa, k dani za predajné automaty a k dani za nevýherné

hracie prístroje a daňová povinnosť k niektorej z týchto daní vznikne alebo zanikne v priebehu

zdaňovacieho obdobia, je povinný podať čiastkové priznanie najneskôr do 30 dní odo dňa vzniku

alebo zániku daňovej povinnosti. V čiastkovom priznaní je daňovník povinný uviesť len zmeny

oproti dovtedy podanému priznaniu k týmto daniam.

4./ Daň za psa, daň za predajné automaty a daň za nevýherné hracie prístroje je splatná v lehote,

ktorá je uvedená v rozhodnutí.

5./ Ak dôjde k zmene daňovej povinnosti podľa ods.4, správca dane daňovému subjektu vráti na

základe žiadosti pomernú časť dane za zostávajúce mesiace zdaňovacieho obdobia, za ktoré bola

daň zaplatená. Nárok na vrátenie pomernej časti dane zaniká, ak daňovník v uvedenej lehote

nepodá čiastkové priznanie.

6./ Daň je možné zaplatiť v hotovosti do pokladne obecného úradu alebo prevodom na číslo účtu:

9000350001/5600.

**Piata časť**

**Daň za užívanie verejného priestranstva**

**§ 16**

Vymedzenie pojmu

1./ Verejným priestranstvom pre účely tohto VZN obce sú všetky pozemky v katastrálnom

území obce Rudnianska Lehota , ktoré sú vo vlastníctve obce, najmä cesty, miestne

komunikácie, chodníky a iné verejné prístupné pozemky.

**§ 17**

Základ dane

1./ Základom dane za užívanie verejného priestranstva je výmera užívaného verejného

priestranstva v m2.

**§ 18**

Sadzba dane

1./ Sadzba dane za dočasné parkovanie motorového vozidla je za každý i začatý m2

**0,66 €/deň** za osobné vozidlo

**0,66 €/deň** za nákladné vozidlo

**0,82 €/deň** za nákladné vozidlo s prívesom

2./ Sadzba dane za osobitné užívanie verejného priestranstva je za každý aj začatý m2

**0,33 €** **/deň** za umiestnenie cirkusu, lunaparku a iných atrakcií

**0,66 €** /**deň** za umiestnenie zariadenia slúžiaceho na poskytovanie služieb

**0,03 € /deň** za umiestnenie skládky stavebného materiálu alebo obdobného materiálu

**§ 19**

Vznik a zánik daňovej povinnosti

1./ Daňová povinnosť vzniká dňom začatia užívania verejného priestranstva a zaniká dňom skončenia

užívania verejného priestranstva. Vznik a zánik daňovej povinnosti je povinný daňovník

nahlásiť písomne na Obecnom úrade.

**§ 20**

Oznamovacia povinnosť,   
vyrubenie dane a platenie dane

1./ Daňovník je povinný oznámiť svoj zámer osobitného užívania verejného priestranstva správcovi

dane najneskôr v deň vzniku daňovej povinnosti.  
  
2./ Obec vyrubí daň rozhodnutím najskôr v deň vzniku daňovej povinnosti. Vyrubená daň je splatná

v lehote uvedenej v rozhodnutí.   
  
3./ Ak daňová povinnosť zanikne a daňovník oznámi túto skutočnosť správcovi dane do 30 dní odo

dňa zániku daňovej povinnosti, správca dane vráti pomernú časť dane za zostávajúce dni, za ktoré

bola daň zaplatená. Nárok na vrátenie pomernej časti dane zaniká, ak daňovník v uvedenej lehote

zánik daňovej povinnosti neoznámi.

4./ Daň je možné zaplatiť v hotovosti do pokladne alebo prevodom na účet obce.

**Šiesta časť**

**Daň za ubytovanie**

**§ 21**

Predmet dane

1./ Predmetom dane za ubytovanie je odplatné prechodné ubytovanie fyzickej osoby

v ubytovacom zariadení, ktorého kategorizáciu určuje osobitný predpis.

**§ 22**

Daňovník

1./ Daňovníkom je fyzická osoba, ktorá sa v zariadení odplatne prechodne ubytuje

**§23**

Základ dane

1./ Základom dane je počet prenocovaní

**§24**

Sadzba dane

1./ Sadzba dane za jedno prenocovanie a jednu osobu je **0,30 €**

**§ 25**

Vyberanie dane

1./ Platiteľom dane je prevádzkovateľ zariadenia, ktorý odplatné prechodné ubytovanie

poskytuje.

**§ 26**

Povinnosti platiteľa dane

1./ Daň za ubytovanie v stanovenej výške pre správcu dane vyberá a ručí za daň platiteľ.

2./ Platiteľ je povinný viesť písomnú evidenciu ubytovaných hostí, pre potreby vyúčtovania

dane a jej kontroly. Ubytovacia kniha musí obsahovať údaje o ubytovanom:

meno, priezvisko, dátum narodenia, adresu trvalého pobytu, deň príchodu a deň odchodu,

počet prenocovaní. Túto evidenciu je platiteľ povinný predložiť poverenému

zamestnancovi

pri kontrole, prípadne ju na výzvu doniesť na kontrolu správcovi dane.

3./ Platiteľ je povinný vydať daňovníkovi potvrdenie , ktoré bude obsahovať jeho meno,

priezvisko a počet prenocovaní ako aj ostatné náležitosti daňového dokladu.

4./ Potvrdenky budú evidované u správcu dane ako prísne zúčtované tlačivá a platiteľ si ich

vyzdvihne u správcu dane.

5./ Platiteľ je povinný 7 dní po ukončení kalendárneho štvrťroka predložiť správcovi dane

evidenciu o počte ubytovaných osôb a prenocovaní a doložiť kópie vydaných potvrdeniek.

**§ 27**

Platenie dane

1./ Daň je splatná v hotovosti do pokladne obce alebo bezhotovostným prevodom na účet

obce v lehote, ktorá je uvedená v rozhodnutí

.

**Siedma časť**

**Miestny poplatok za komunálne odpady a drobné stavebné odpady**

**§ 28**

1./ Poplatok sa platí za komunálne odpady okrem elektroodpadov a drobné stavebné odpady, ktoré

vznikajú na území obce.

2./ Poplato**k** platí poplatník, ktorým je  
  
a) fyzická osoba, ktorá má v obci trvalý pobyt alebo prechodný pobyt alebo ktorá je na území obce

oprávnená užívať alebo užíva byt, nebytový priestor, pozemnú stavbu alebo jej časť, alebo objekt,

ktorý nie je stavbou, alebo záhradu, vinicu, ovocný sad, trvalý trávny porast na iný účel ako na

podnikanie, pozemok v zastavanom území obce okrem lesného pozemku a pozemku, ktorý je

evidovaný v katastri nehnuteľností ako vodná plocha (ďalej len "nehnuteľnosť"),   
b) právnická osoba, ktorá je oprávnená užívať alebo užíva nehnuteľnosť nachádzajúcu sa na území

obce na iný účel ako na podnikanie,   
c) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na

účel podnikania.

3./ Ak má osoba podľa odseku 2 písm. a) v obci súčasne trvalý pobyt a prechodný pobyt, poplatok

platí iba z dôvodu trvalého pobytu. Ak má osoba podľa odseku 2 písm. a) v obci trvalý pobyt

alebo prechodný pobyt a súčasne je oprávnená užívať alebo užíva nehnuteľnosť na iný účel ako

na podnikanie, poplatok platí iba z dôvodu trvalého pobytu alebo prechodného pobytu. Ak má

osoba podľa odseku 2 písm. a) v obci trvalý pobyt alebo prechodný pobyt a súčasne je podľa

odseku 2 písm. c) fyzickou osobou oprávnenou na podnikanie a miestom podnikania je miesto jej

trvalého pobytu alebo prechodného pobytu a v tomto mieste nemá zriadenú prevádzkareň,

poplatok platí iba raz z dôvodu trvalého pobytu alebo prechodného pobytu. To neplatí, ak sa na

poplatníka vzťahuje množstvový zber .

**§ 29**

**Sadzba poplatku a koeficient**

1./ **0,0455** € za osobu a kalendárny deň(0,0455 x 365 dní = 16,60 €)

2./ **0,0066 €** za jeden liter komunálneho odpadu

3./ **0,015** € za kilogram drobných stavebných odpadov bez obsahu škodlivín

4./ Obec ustanovuje koeficient pre výpočet ukazovateľa produkcie komunálneho odpadu v hodnote

1.

**§ 30**

**Zníženie poplatku**

1./ Obec Rudnianska Lehota zníži sadzbu poplatku na **0,0227 €** za osobu a kalendárny

deň poplatníkovi,

* študentovi strednej alebo vysokej školy, ktorý sa preukáže aktuálnym potvrdením o ubytovaní na internáte, resp. o návšteve školy mimo okres Prievidza
* zamestnancovi, ktorý sa preukáže aktuálnym potvrdením zamestnávateľa o ubytovaní počas kalendárneho roka mimo trvalého pobytu
* poplatníkovi, ktorý je starší ako 62 rokov

**§ 31**

Odpustenie poplatku

1./ Obec Rudnianska Lehota odpustí poplatok za obdobie, za ktoré sa daňovník s trvalým

pobytom v obci Rudnianska Lehota preukáže potvrdením, že poplatok uhradil na území

inej obce, resp. mesta alebo potvrdením resp. hodnoverným dokladom o zamestnaní alebo

pobyte v zahraničí. Ak potvrdenie nie je v slovenskom alebo v českom jazyku je potrebné

k dokladom doložiť aj jeho preklad do slovenského jazyka (nevyžaduje sa úradný preklad).

2./ Pokiaľ toto obdobie nevie poplatník preukázať hodnoverným dokladom, môže túto

skutočnosť doložiť aj čestným prehlásením.

**§ 32**

**Splatnosť poplatku**

1./ Poplatok je splatný v lehote, ktorá je uvedená v rozhodnutí, ktorým bol poplatok vyrubený

a možno zaplatiť priamo do pokladne Obecného úradu alebo bezhotovostným prevodom na účet

obce.

2./ Poplatok za drobný stavebný odpad bez obsahu škodlivín obec nevyrubuje rozhodnutím. Uhrádza

sa do pokladne obce v hotovosti.

**§ 33**

**Uplatnenie zníženia, resp. oslobodenia**

1./ Poplatník si môže zníženie resp. odpustenie od poplatku uplatniť vždy do 31. 01.

kalendárneho roka, za ktorý sa bude rozhodnutie vyrubovať na Obecnom úrade.

**§ 34**

Záverečné ustanovenia

1./ Dňom účinnosti tohto všeobecne záväzného nariadenia o miestnych daniach a miestnom

poplatku za komunálny odpad a drobný stavebný odpad sa zrušuje Všeobecne záväzné

nariadenie obce o miestnych daniach a miestnom poplatku za komunálne odpady drobné

stavebné odpady č. 02/2015 zo dňa 15.12.2015

2./ Obecné zastupiteľstvo obce Rudnianska Lehota na tomto všeobecne záväznom nariadení

o miestnych daniach a miestnom poplatku za komunálne odpady a drobné stavebné odpady na

rok 2017 sa uznieslo dňa 13.12.2016, uznesením č. 110/2016.

**§ 35**

**Účinnosť**

1./ Toto nariadenie nadobudne účinnosť 01.januára 2017.

Ivan Javorček, v.r.

starosta obce

Vyvesené dňa: 15.12.2016

Zvesené dňa: